**NOTĂ DE FUNDAMENTARE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Secţiunea 1**  **Titlul proiectului de act normativ**  **Hotărâre a Guvernului**  **privind aprobarea caracteristicilor principale și a indicatorilor tehnico-economici aferenți obiectivului de investiții „Îmbunătățirea condițiilor de funcționare în siguranță a acumulării Budeasa, județul Argeș”** | | | | | | | | | | |
| **Secţiunea a 2-a**  **Motivul emiterii actului normativ** | | | | | | | | | | |
| 2.1. | Sursa proiectului de act normativ | Proiectul este inclus în Planul de Management de Risc la Inundații al bazinului hidrografic Argeș – Vedea, Ciclul 2 de implementare a Directivei Inundații, care reprezintă o viziune strategică pentru managementul riscului la inundații atât la nivel de Administrație Bazinală de Apă Argeș - Vedea, cât și la nivel de A.P.S.F.R. - Areas with Potential Significant Flood Risk - Zone cu Risc Potențial Semnificativ la Inundații. Zona de interes a proiectului a fost desemnată ca zonă cu risc potențial semnificativ de inundații, A.P.S.F.R. - râu Argeș - aval confluență Arefu - județul Argeș.  În acest sens, s-au stabilit obiectivele de management al riscului la inundații, s-au identificat măsurile necesare în atingerea obiectivelor managementului riscului la inundații și s-au prioritizat măsurile care vizează reducerea riscului la inundații la nivel de A.P.S.F.R, ținând cont de obiectivele specifice de management al riscului la inundații. | | | | | | | | |
| 2.2. | Descrierea situaţiei actuale | Acumularea Budeasa este amplasată pe cursul mijlociu al râului Argeș, în aval de confluența acestuia cu râul Vâlsan, la o distanță de 3,5 km în amonte de municipiul Pitești, la coada lacului de acumulare Bascov, în zona comunei Budeasa, județul Argeș.  Acumularea Budeasa are rolul principal de alimentare cu apă brută a municipiului Pitești – debit de 4 mc/s - regim permanent și a localităților din aval – debit suplimentar de 1,1 mc/s - regim permanent.  Totodată construcția hidrotehnică are și alte funcții și anume:  - atenuarea undelor de viitură;  - producerea energiei electrice - prin Centrala hidroelectrică Budeasa;  - irigații: din lacul de acumulare se poate capta debitul necesar irigării unei suprafețe de circa 5.000 ha;  - piscicultură: în regim natural, nefurajat. Folosința piscicolă se subordonează tuturor folosințelor actuale prevăzute în proiectele inițiale, respectiv alimentarea cu apă, irigații, atenuarea undelor de viitură, producerea de energie electrică și debitul minim necesar a fi asigurat în albia aval.  Pe durata exploatării, de la punerea în funcțiune și până în prezent, o parte din construcții și echipamente aferente barajului Budeasa au suferit uzură fizică și morală avansată.  La barajul deversor fisurile de la coronamentul culeelor mal drept și mal stâng sunt evolutive de tip liniar. Fisura apărută în culeea mal drept ce se manifestă pe direcția mal-mal, corespunzătoare deschiderii de rost, înregistrându-se cele mai mari deplasări în medie cu cca. 1,9 mm/an. În septembrie 2021 deplasarea remanentă a ajuns la circa 21 mm, pe parcursul celor 10 ani de monitorizare. De la data de 05.07.2021 au început măsurătorile la fisura apărută în culeea mal stâng a barajului deversor. Există și o exfiltrație din beton la partea superioara a stavilei segment nr. 3, la rostul dintre betonul de montaj și betonul primar, la marginea superioara a vanei segment nr. 3 ce s-a manifestat sub forma unui mic jet de apă.  La priza de apă mal stâng, în prezent manevrele de spălare a camerei de încărcare se efectuează manual și nu automatizat, deoarece instalația electrică de comandă pentru acționarea automată a echipamentului hidromecanic al prizei de apă mal stâng nu mai prezintă siguranță în funcționare, având componente degradate din cauza condensului. Mecanismele de acționare prezintă o uzură fizică avansată, nu mai asigură siguranța în exploatare, iar durata de viață este depășită.  Instalațiile electrice existente la barajul Budeasa sunt funcționale, dar unele dintre acestea sunt învechite și afectate de fenomenul de condens. La priza de apă mal drept, cât și la priza de apă mal stâng instalația electrică de comandă, cât și tablourile electrice aferente, prezintă o uzură fizică avansată.  Pe lângă cele specificate mai sus, facem precizarea că în zona analizată factorii care au generat pagube în timpul inundațiilor au fost următorii: scurgerile de pe versanți, viituri, care au afectat: case, anexe gospodărești, obiective socio-economice și infrastructură locală.  Ca urmare a rapoartelor de sinteză întocmite de Comitetul Județean pentru Situații de Urgență Argeș, după viiturile înregistrate în perioada 2014-2022, pagubele valorice produse de inundații în zona de interes s-au ridicat la cca. 7.831 mii lei, valoare actualizată la nivelul anului 2023. Astfel, în perioada precizată, au fost înregistrate 3 evenimente de inundații, majoritatea pagubelor înregistrate fiind datorate scurgerilor de pe versanți și viiturilor.  Urmare a stării actuale, se impune realizarea lucrărilor la obiectivul de investiție „Îmbunătățirea condițiilor de funcționare în siguranță a acumulării permanente Budeasa, județul Argeș” ce vor contribui la asigurarea durabilității, rezistenței și mărirea gradului de siguranță în exploatare a barajului, reducerea riscului de inundații în vederea protejării populației, infrastructurii și a obiectivelor socio-economice localizate în zonele de risc și protejarea corpurilor de apă, a biodiversității prin măsuri ecologice relevante în special cele privind migrației peștilor și prin măsuri pentru asigurarea debitului ecologic și de prevenire a eutrofizării corpurilor de apă.  Motivele principale care fundamentează necesitatea documentației de avizare a lucrărilor de intervenție sunt următoarele:  - remedierea deficiențelor funcționale apărute atât la părțile constructive ale acumulării, cât și la echipamentele hidromecanice, electrice, sistemul de măsură și control;  - realizarea unor lucrări care vizează măsuri ecologice relevante protecției mediului și biodiversității, respectând astfel cerințele DNSH - Do Not Significant Harm - a nu prejudicia semnificativ, aferente Programului de reabilitare a acumulărilor existente care necesită intervenții de urgență, pentru exploatarea în condiții de siguranță;  - conformitatea cu prevederile Strategiei naționale de management al riscului la inundații pe termen mediu și lung, precum și cu prevederile Planului de Management al Riscului la Inundații aplicabil care asigură conformitatea cu Directiva 2007/60/CE a Parlamentului European și a Consiliului din 23 octombrie 2007 privind evaluarea și gestionarea riscurilor de inundații;  - conformitatea cu prevederile Planurilor de Management ale Bazinelor Hidrografice care asigură conformitatea cu Directiva Cadru Apă (DCA);  - asigurarea conectivității longitudinale, asigurare a migrației peștilor în aval și în amonte;  - prevenirea eutrofizării lacului de acumulare;  - realizarea unui sistem de colectare a deșeurilor plutitoare  Măsurile prevăzute prin prezentul proiect, vor avea consecințe pozitive importante și au în vedere îmbunătățirea condițiilor de funcționare în siguranță a acumulării Budeasa, iar investiția va avea un impact major pozitiv asupra întregii regiuni de dezvoltare din zonă. | | | | | | | | |
| 2.3. | Schimbări preconizate | Obiectivele preconizate a fi atinse prin realizarea investiției “Îmbunătățirea condițiilor de funcționare în siguranță a acumulării Budeasa”, județul Argeș prin Programul de reabilitare a acumulărilor din cadrul Planului Național de Redresare și Reziliență - P.N.R.R., sunt:  a). mărirea gradului de siguranță în exploatare a acumulării existente;  b). reducerea riscului la inundații în vederea protejării populației, infrastructurii și a obiectivelor socio-economice în zonele de risc;  c). protecția mediului și a biodiversității prin măsuri ecologice relevante, în special cele privind migrația peștilor și prin măsuri pentru asigurarea debitului ecologic;  d). asigurarea debitului necesar pentru alimentarea cu apă a Municipiului Pitești și a localităților din aval.  Lucrările propuse a se realiza în cadrul investiției pentru îmbunătățirea condițiilor de funcționare în siguranță a acumulării permanente Budeasa sunt următoarele:  1. **Tratare fisuri beton culee**  2. **Reabilitare echipament hidromecanic**  a. Evacuatorul de ape mari  b. Priza mal drept  c. Priza mal stâng și prizele tiroleze  d. Cămine de legătură  e. Lucrări de scafandrerie  Lucrările de scafandrerie se vor efectua pentru:  - etanșare hidraulică a prizelor de apă;  - curățarea grătarelor: curățarea părții aflate în submersie a grătarelor prizelor de apă, îndepărtarea corpurilor solide care obturează zona imersată, manipularea în vederea evacuării spre rampa de depozitare a gunoaielor;  - vizualizarea stării tehnice a echipamentelor și pieselor încastrate imersate;  - asistență la lansarea și scoaterea batardourilor.  **3. Reabilitare instalații electrice/ SCADA/ Aparate de măsură și control**  Sunt prevăzute a fi înlocuite toate instalațiile și echipamentele electrice cu elemente noi, adaptate mediului de lucru, cu fiabilitate ridicată și de generație actuală, cu capacitate de comunicație și integrare într-un sistem de telegestiune tip SCADA cu acces ethernet, având comenzile prin PLC (automate programabile) și un sistem local de tip HMI cu afișaj și comandă digitală.  Instalația de 0.4 kV – instalație nouă.  Sistemul de Telegestiune (SCADA) - instalație nouă pentru monitorizare si comandă.  **4. Reabilitare conductă de alimentare cu apă priză mal stâng**  Reabilitarea conductei se va realiza cu metoda CIPP - Cured in Place Liners. Aceasta metoda, de reabilitarea a conductelor fără săpătură presupune cămășuirea conductelor cu UV liner, iar întărirea se va face cu un tren de lumini UV.  **5. Reabilitare conductă mal drept**  Reabilitarea conductei se va realiza cu metoda CIPP - Cured in Place Liners. Aceasta metodă, de reabilitare a conductelor fără săpătura presupune cămășuirea conductelor cu UV liner, iar întărirea se va face cu un tren de lumini ultraviolete - UV.  **6. Stație hidrometrică**  Pe râul Argeș în aval de confluența cu râul Vâlsan se va executa o stație hidrologică pentru determinarea debitelor evacuate de barajul Vâlcele în situația de ape mari.  Stația automatizată pentru posturi hidrometrice măsoară și monitorizează în timp real parametrii apei. Parametrii măsurați sunt: nivelul și temperatura apei cursului de apă, precipitațiile lichide și temperatura în aer. Sistemul automat prelucrează, memorează și transmite la distanța la un centru de concentrare și monitorizare date în timp real pentru următorii parametri ai apei afluenților: debit, nivel și temperatură și parametrii meteorologici precipitații lichide și temperatura în aer.  Secțiunea calibrată în zona punții hidrometrice poate tranzita debitul Q 0,5%, Q = 1.050 m3/s.  Transmiterea la distanță a datelor se face în timp real prin sistem de teletransmisie utilizând antena Global Sistem for Mobile Communication - GSM.  **7. Măsuri pentru asigurarea conectivității longitudinale**  Pentru asigurarea conectivității longitudinale a cursului de apă și asigurarea migrației peștilor în aval și în amonte de baraj, se prevede o scară de pești pe digul mal drept al barajului de tip canal deschis din beton.  Accesul peștilor din lac la canalul scării de pești se face cu ajutorul a șase stavile plane, la diferite nivele.  Scara de pești coboară pe taluzul digului cu panta de 8% până la contracanalul existent, apoi va continua spre aval până la debușarea în lacul Bascov. În amonte de debușarea canalului în Bascov, se va prevedea un prag mobil, care va fi ridicat pentru curățarea canalului.  **8. Măsuri pentru asigurarea debitelor ecologice**  Asigurarea debitului ecologic minim, în valoare de 4,03 m3/s este realizată prin scara de pești sau prin golirea de fund.  **9. Realizarea de insule plutitoare în vederea îmbunătățirii calității apei în acumulare**  Se propune o construcție din paleți de lemn și stuf ce poate curăța și regenera natural apa lacurilor și a râurilor. Împletitura de rizomi de stuf favorizează strângerea diverselor resturi din apa lacului și fixarea rădăcinilor de plante acvatice și de resturi organice, acestea dezvoltându-se și extrăgând din apă nutrienți dăunători pentru faună și floră, ajutând astfel la purificarea lacului.  **10. Sistem de aerare**  Pentru o bună barbotare a apei și o bună circulație a apei în lacul de acumulare se recomandă utilizarea mai multor aeratoare turbo-jet, care injectează cu presiune aerul atmosferic în apă creând astfel un jet puternic mixat de aer cu apa sub forma de bule în apă. Asigură o destratificare prin barbotarea apei și o oxigenare bună, produce un curent de adâncime facilitând circulația apei și curățirea lacului.  **11. Sisteme de colectare a deșeurilor plutitoare**  Sistemul de colectare plutitori se va amplasa spre coada lacului de acumulare. Pentru a realiza operațiunea de reținere a plutitorilor la coada acumulării se va realiza o incintă de captare a deșeurilor realizată dintr-o parte fixă: palplanșe reciclate cu lungimi de 6 m și 8 m (ce pot fi și reutilizate) și o parte mobilă: un braț flotor alcătuit din tuburi și șufă metalică, constituindu-se într-un sistem de balize ce va sta la suprafața apei și va împiedica trecerea deșeurilor, direcționându-le către capcană. Sistemul de balize va fi echipat și cu un sistem de plase de mică adâncime ce vor fi folosite pentru a capta deșeurile care nu plutesc la suprafața apei.  **12. Cordoane forestiere**  Perdeaua forestieră se va realiza în două zone pe malul stâng al lacului pe o lățime de minim 10 m, prin plantarea de arbori și arbuști specifici zonei amplasamentului lacului de acumulare, cu specii rapid crescătoare, rezistente, care nu au dăunători comuni cu culturile agricole din vecinătatea lacului de acumulare. Perdeaua forestieră va diminua acțiunea erozivă și de transport a vântului și va încetini acțiunea erozivă asupra malurilor.  Perdele forestiere sunt necesare a fi înființate pentru apărarea malurilor de acumulare, ca obstacol pentru blocurile de gheață și pentru a sparge valurile în cazul inundațiilor, lăsând în spatele lor o apă liniștită, fără putere de distrugere.  **13. Rețea de urmărire cu fibra optică**  Sunt instalate sisteme de monitorizare prin utilizarea fibrei optice, pentru efectuarea de măsurători dinamice și statice. Sistemele măsoară deformarea, temperatura, înclinația și presiunea în corpul barajului . De asemenea rețeaua de comunicație între baraj și camera de control va fi de tipul fibrei optice . La nivelul camerei de control va fi instalat un panou cu rol de comandă și control al barajului.  **14. Sistem de panouri fotovoltaice flotante**  Sistem de producere a energiei electrice bazat pe lumina solară, care va produce energie electrică în timpul zilei menită să asigure consumul mediu, surplusul de energie urmând a fi debitat în rețea.  Sistem fotovoltaic on-grid complet compus din panouri fotovoltaice monocristaline 300 W ... 640 W, invertor on-grid trifazat 20 kW 1 buc, cabluri solare și conectori 1 set. Elemente și accesorii de racordare la tabloul general.  Soluțiile tehnice propuse în cadrul acestui obiectiv de investiții, sunt în concordanță cu cerințele Directivei 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei privind evaluarea și gestionarea riscului la inundații, pentru protecția și îmbunătățirea specificului mediului înconjurător și a aspectului său estetic și prevenirea sau minimizarea pierderilor economice prin reducerea riscului la inundații și măsuri de protecție locală în zonele populate, precum și Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului.  Lucrările care se realizează în cadrul acestui obiectiv de investiții se încadrează în Strategia Națională de Management al Riscului la Inundații pe termen mediu și lung, aprobată prin Hotărârea Guvernului nr.846/2010, care definește un cadru tehnic, instituțional și legal pentru prevenirea și reducerea tuturor consecințelor negative ale inundațiilor, până la niveluri acceptabile gradual și procentual, asupra activităților socio-economice, asupra proprietăților, asupra vieții și sănătății oamenilor și asupra mediului înconjurător, ținând cont de necesitățile specifice și de obligațiile internaționale ale României, fiind în concordanță cu orizontul de timp al Strategiei Naționale pentru Dezvoltare Durabilă a României 2030, aprobată prin Hotărârea Guvernului nr.877/2018, cu modificările și completările ulterioare și în conformitate cu prevederile Planurilor de Management ale Bazinelor Hidrografice care asigură conformitatea cu Directiva Cadru Apă, DCA.  Având în vedere definirea lucrărilor eligibile a fi finanțate prin P.N.R.R. se impune etapizarea investiției astfel:  - Etapa I-a – Reabilitarea acumulării Budeasa cu lucrările aferente: reabilitare baraj, reabilitare echipamente hidromecanice, realizare scara de pești, stație hidrometrică, sistem de colectare plutitori, insula plutitoare verde și altele, etapă eligibilă a fi finanțată din sumele aferente componentei de împrumut a Planului Național de Redresare și Reziliență, Componenta 1 – Managementul Apei, și din finanțare publică națională, în limita sumelor aprobate anual cu aceasta destinație, conform programelor de investiții publice aprobate potrivit legii.  - Etapa a II a – Reabilitare conductă mal drept – etapă ce va finanțată din Bugetul de Stat, surse proprii și alte surse legal constituite, în limita sumelor aprobate anual cu această destinație, potrivit legii.  Valoarea totală a obiectivului de investiții de 196.142,269 mii lei, din care:  etapa I-a – 101.571,198 lei, respectiv etapa a-II-a– 94.571,071 mii lei a fost avizată în Consiliul Interministerial de Avizare Lucrări Publice de Interes Național. | | | | | | | | |
| 2.4. | Alte informaţii | Nu au fost identificate. | | | | | | | | |
| **Secţiunea a 3-a**  **Impactul socioeconomic** | | | | | | | | | | |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | În timpul dezvoltării proiectului, impactul prognozat asupra mediului socio-economic va fi pozitiv, având în vedere că vor fi create noi locuri de muncă pentru comunităţile locale în zona în care lucrările de amenajare a obiectivului de investiţii„Îmbunătățirea condițiilor de funcționare în siguranță a acumulării Budeasa, județul Argeș” vor fi efectuate. | | | | | | | | |
| 3.2. | Impactul social | Proiectul de act normativ nu se referă la acest subiect. | | | | | | | | |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. | | | | | | | | |
| 3.4. | Impactul macroeconomic | Proiectul de act normativ nu se referă la acest subiect. | | | | | | | | |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. | | | | | | | | |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. | | | | | | | | |
| 3.5. | Impactul asupra mediului de afaceri | Proiectul de act normativ nu se referă la acest subiect. | | | | | | | | |
| 3.6. | Impactul asupra mediului înconjurător | Proiectul, prin lucrările propuse nu manifestă impact asupra elementelor de biodiversitate și nu influențează negativ factorii care determină menținerea stării favorabile de conservare a speciilor și habitatelor de importanță comunitară și europeană.  Lucrările vor respecta condițiile impuse prin Decizia Etapei de încadrare nr. 73/30.01.2024 emis de către Agenția pentru protecția mediului Argeș. | | | | | | | | |
| 3.7. | Evaluarea costurilor şi beneficiilor din perspectiva inovării şi digitalizării | În ceea ce privește dimensiunea digitală a investiției, proiectul prevede modernizarea precum și automatizarea echipamentelor hidromecanice, a instalațiilor de acționare hidraulică și a instalațiilor electrice.  Instalațiile vor fi gestionate de unități de control programabile, care vor include dispozitive de procesare de date control de proces - PLC, panouri de afișare și elemente de avertizare de alarmă.  Proiectul propus include componenta de digitalizare și automatizare a sistemului ce permite decizii ale Autorității responsabile mai rapide, eficiente, în baza unor date cu o acuratețe mare și coerente la nivel de bazin hidrografic și național.  Prin implementarea sistemelor automatizate de monitorizare și control, lucrarea se aliniază cerințelor europene de digitizare a obiectivelor hidrotehnice, permițând monitorizarea și comanda în timp real a echipamentelor, concomitent cu transmiterea, înregistrarea și stocarea datelor. | | | | | | | | |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. | | | | | | | | |
| 3.9. | Alte informaţii | Nu au fost identificate. | | | | | | | | |
| **Secţiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** | | | | | | | | | | |
| - în mii lei (RON) – | | | | | | | | | | |
| Indicatori | | | Anul  curent | | | Urmatorii patru ani | | | | Media pe cinci ani |
| 1 | | | 2 | | | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | | | - | | | - | - | - | - | - |
| a) buget de stat, din acesta:  (i) impozit pe profit  (ii) impozit pe venit | | | - | | | - | - | - | - | - |
| b) bugete locale  (i) impozit pe profit | | | - | | | - | - | - | - | - |
| c) bugetul asigurărilor sociale de stat:  (i) contribuţii de asigurări | | | - | | | - | - | - | - | - |
| d) alte tipuri de venituri  (se va menționa natura acestora) | | | - | | | - | - | - | - | - |
| 4.2. Modificări ale cheltuielilor bugetare, plus/minus, din care: | | | - | | | - | - | - | - | - |
| a) buget de stat, din acesta:  (i) cheltuieli de personal  (ii) bunuri şi servicii | | | - | | | - | - | - | - | - |
| b) bugete locale:  (i) cheltuieli de personal  (ii) bunuri şi servicii | | | - | | | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | | | - | | | - | - | - | - | - |
| d) alte tipuri de cheltuieli  (se va menționa natura acestora) | | | - | | | - | - | - | - | - |
| 4.3. Impact financiar, plus/minus, din care: | | | - | | | - | - | - | - | - |
| a) buget de stat | | | - | | | - | - | - | - | - |
| b) bugete locale | | | - | | | - | - | - | - | - |
| 4.4. Propuneri pentru acoperirea creşterii cheltuielilor bugetare | | | - | | | - | - | - | - | - |
| 4.5. Propuneri pentru a compensa reducerea veniturilor bugetare | | | - | | | - | - | - | - | - |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | | | - | | | - | - | - | - | - |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | | | - | | | - | - | - | - | - |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | | - | | | - | - | - | - | - |
| 4.8. Alte informații | | | Finanțarea obiectivului de investiții se realizează astfel:  **a) Etapa I-a –** din sumele aferente componentei de împrumut a Planului Național de Redresare și Reziliență, Componenta 1 – Managementul Apei, și din finanțare publică națională, în limita sumelor aprobate anual cu aceasta destinație, conform programelor de investiții publice aprobate potrivit legii.  **b) Etapa a-II-a –** din fonduri de la bugetul de stat prin Ministerul Mediului, Apelor și Pădurilor, din veniturile proprii ale Administrației Naționale „Apele Române”, precum și din alte surse legal constituite, în limita sumelor aprobate anual cu această destinație, conform programelor de investiții publice aprobate potrivit legii.  Menționăm că datorită condițiilor de eligibilitate la finanțare din sumele aferente componentei de împrumut a Planului Național de Redresare și Reziliență, finanțarea investiției se realizează pe 2 etape.  Proiectul a fost elaborat în conformitate cu prevederile Hotărârii de Guvern nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice cu modificările și completările ulterioare.  Valoarea totală a obiectivului de investiții include și valoarea aferentă capitolului 7.1 ”Cheltuieli aferente marjei de buget”, care poate fi utilizată doar în cazuri bine justificate. În cazul în care, pentru atingerea scopului lucrărilor propuse în cadrul Etapei I-a, va fi necesară utilizarea unor sume aferente capitolului 7.1, acestea se vor finanța din titlul 61.02 - Finanțare publică națională.  Valoarea de finanțat din sume aferente componentei de împrumut a Planului Național de Redresare și Reziliență este de 70.394 mii lei, exclusiv TVA.  Valoarea de finanțat din titlul 61.02 – Finanțare publică națională, doar în cazuri foarte bine justificate, este de 15.032 mii lei, exclusiv TVA.  Etapa a II-a – Reabilitare conductă mal drept – se va realiza din bugetul de stat prin bugetul Ministerului Mediului, Apelor și Pădurilor, din veniturile proprii ale Administrației Naționale „Apele Române”, precum și din alte surse legal constituite, în limita sumelor aprobate anual cu această destinație, conform programelor de investiții publice aprobate potrivit legii.  Valoarea de finanțat pentru Etapa a II-a – Reabilitare conductă mal drept, se realizează din bugetul de stat prin bugetul Ministerului Mediului, Apelor și Pădurilor, din veniturile proprii ale Administrației Naționale „Apele Române”, precum și din alte surse legal constituite, în limita sumelor aprobate anual cu această destinație, conform programelor de investiții publice aprobate potrivit legii, și este în sumă de 94.571 mii lei | | | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | | | | | |
| 5.1. | Măsuri normative necesare pentru aplicarea prevederilor proiectului de act normativ | | Proiectul de act normativ nu se referă la acest subiect. | | | | | | | |
| 5.2. | Impactul asupra legislaţiei în domeniul achiziţiilor publice | | Proiectul de act normativ nu se referă la acest subiect. | | | | | | | |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | | Proiectul de act normativ nu se referă la acest subiect. | | | | | | | |
| 5.3.1. | Măsuri normative necesare transpunerii directivelor UE | | Proiectul de act normativ nu se referă la acest subiect. | | | | | | | |
| 5.3.2. | Măsuri normative necesare aplicării actelor legislative ale UE | | Proiectul de act normativ nu se referă la acest subiect. | | | | | | | |
| 5.4. | Hotărâri ale Curţii de Justiţie a Uniunii Europene | | Proiectul de act normativ nu se referă la acest subiect. | | | | | | | |
| 5.5. | Alte acte normative şi/sau documente internaţionale din care decurg angajamente asumate | | Proiectul de act normativ nu se referă la acest subiect. | | | | | | | |
| 5.6. | Alte informaţii | | Nu au fost identificate | | | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | | | | | |
| 6.1. | Informaţii privind neaplicarea procedurii de participare la elaborarea actelor normative | | | Proiectul de act normativ nu se referă la acest subiect. | | | | | | |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | | | Proiectul de act normativ nu se referă la acest subiect. | | | | | | |
| 6.3. | Informaţii despre consultările organizate cu autorităţile administraţiei publice locale | | | Proiectul de act normativ nu se referă la acest subiect. | | | | | | |
| 6.4. | Informaţii privind puncte de vedere/opinii emise de organisme consultative constituite prin acte normative | | | Proiectul de act normativ nu se referă la acest subiect. | | | | | | |
| 6.5. | Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | Proiectul de act normativ nu se referă la acest subiect. | | | | | | |
| 6.6. | Alte informaţii | | | În vederea adoptării de către Guvern a acestui proiect de act normativ privind aprobarea caracteristicilor principale și a indicatorilor tehnico-economici aferenți obiectivului de investiții„Îmbunătățirea condițiilor de funcționare în siguranță a acumulării Budeasa, județul Argeș” s-a obținut avizul Consiliului Interministerial de Avizare Lucrări Publice de Interes Național și Locuințe nr. 19/29.03.2024 | | | | | | |
| **Secţiunea a 7-a**  **Activităţi de informare publică privind elaborarea şi implementarea**  **proiectului de act normativ** | | | | | | | | | | |
| 7.1. | Informarea societăţii civile cu privire la elaborarea proiectului de act normativ | | | | În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată, cu modificările ulterioare. | | | | | |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | | Proiectul de act normativ nu se referă la acest subiect. | | | | | |
| **Secţiunea a 8-a**  **Măsuri de implementare** | | | | | | | | | | |
| 8.1. | Măsuri de punere în aplicare a proiectului de act normativ | | | | Proiectul de act normativ nu se referă la acest subiect. | | | | | |
| 8.2. | Alte informaţii | | | | Nu au fost identificate. | | | | | |

Pentru considerentele de mai sus, am elaborat prezentul proiect de Hotărâre a Guvernului privind aprobarea caracteristicilor principale și a indicatorilor tehnico-economici aferenți obiectivului de investiții „Îmbunătățirea condițiilor de funcționare în siguranță a acumulării Budeasa, județul Argeș” care în forma prezentată, a fost avizat de ministerele interesate şi pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**AVIZĂM:**

|  |  |
| --- | --- |
| **VICEPRIM-MINISTRU**  **MINISTRUL AFACERILOR INTERNE**  **MARIAN-CĂTĂLIN PREDOIU** | **VICEPRIM-MINISTRU**  **MARIAN NEACȘU** |
| **MINISTRUL INVESTIȚIILOR ȘI**  **PROIECTELOR EUROPENE**  **ADRIAN CÂCIU** | **MINISTRUL DEZVOLTĂRII,**  **LUCRĂRILOR PUBLICE ȘI**  **ADMINISTRAȚIEI**  **ADRIAN-IOAN VEȘTEA** |
| **MINISTRUL FINANȚELOR**  **MARCEL-IOAN BOLOȘ** | |

***AVIZEAZĂ:***

|  |
| --- |
| **Secretar de Stat,**  **Cristian – Valer BEȘENI**  **Secretar General,**  **Alexandru AVRAM** |
| **Secretar General Adjunct Secretar General Adjunct**  **Győző István BÁRCZI Teodor DULCEAȚĂ** |
| **Direcția Generală Resurse Umane, Juridică și Relația cu Parlamentul**  **Director General,**  **Cristina – Elena DUMITRESCU** |
| **Direcția Generală Economică, Investiții Direcția Generală Planul Național**  **și Administrativ de Redresare și Reziliență**  **Director General, Director General,**  **Speranța Georgeta IONESCU Cristian MĂRIȘTEANU** |
| **Serviciul Investiții și Control**  **Șef serviciu,**  **Eugenia NECEA**  **Administrația Națională „Apele Române”**  **Sorin LUCACI, Director General** |